CELEX: 32019D0536
Language: ro
Date: 2019-03-29 00:00:00
Title: Decizia de punere în aplicare (UE) 2019/536 a Comisiei din 29 martie 2019 de modificare a Deciziei de punere în aplicare 2014/908/UE în ceea ce privește listele țărilor și teritoriilor terțe ale căror cerințe de supraveghere și de reglementare sunt considerate echivalente în scopul tratării expunerilor în conformitate cu Regulamentul (UE) nr. 575/2013 al Parlamentului European și al Consiliului (Text cu relevanță pentru SEE.)

1.4.2019   
               
               
                  RO
               
               
                  Jurnalul Oficial al Uniunii Europene
               
               
                  L 92/3
               
            
         DECIZIA DE PUNERE ÎN APLICARE (UE) 2019/536 A COMISIEI
         din 29 martie 2019
         de modificare a Deciziei de punere în aplicare 2014/908/UE în ceea ce privește listele țărilor și teritoriilor terțe ale căror cerințe de supraveghere și de reglementare sunt considerate echivalente în scopul tratării expunerilor în conformitate cu Regulamentul (UE) nr. 575/2013 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (1), în special articolul 107 alineatul (4), articolul 114 alineatul (7), articolul 115 alineatul (4), articolul 116 alineatul (5) și articolul 142 alineatul (2),
         întrucât:
         
                     (1)
                  
                  
                     Decizia de punere în aplicare a Comisiei 2014/908/UE (2) stabilește liste de țări și teritorii terțe ale căror mecanisme de supraveghere și de reglementare sunt considerate echivalente cu mecanismele corespunzătoare de supraveghere și de reglementare aplicate în Uniune în conformitate cu Regulamentul (UE) nr. 575/2013.
                  
               
                     (2)
                  
                  
                     Comisia a efectuat noi evaluări ale mecanismelor de reglementare și de supraveghere aplicabile instituțiilor de credit, în țările și teritoriile terțe. Aceste evaluări au permis Comisiei să evalueze gradul de echivalență al mecanismelor respective pentru a determina tratamentul categoriilor relevante de expuneri menționate la articolele 107, 114, 115, 116, și 142 din Regulamentul (UE) nr. 575/2013.
                  
               
                     (3)
                  
                  
                     Echivalența a fost determinată printr-o analiză bazată pe rezultate a mecanismelor de reglementare și de supraveghere din țara terță care testează capacitatea acestora de a atinge aceleași obiective generale ca mecanismele Uniunii în materie de supraveghere și de reglementare. Obiectivele vizează, în special, stabilitatea și integritatea atât a sistemului financiar național, cât și a celui mondial ca întreg; protecția efectivă și corespunzătoare a deponenților și a altor consumatori de servicii financiare; cooperarea dintre diferiți actori ai sistemului financiar, inclusiv autoritățile de reglementare și de supraveghere; independența și eficacitatea supravegherii, punerea în aplicare și asigurarea respectării efective a standardelor relevante convenite la nivel internațional. Pentru a atinge aceleași obiective generale ca cele ale mecanismelor Uniunii în materie de supraveghere și de reglementare, mecanismele de supraveghere și de reglementare din țara terță ar trebui să respecte o serie de standarde operaționale, organizatorice și de supraveghere care să reflecte elementele esențiale ale cerințelor Uniunii în materie de supraveghere și de reglementare aplicabile categoriilor relevante de instituții financiare.
                  
               
                     (4)
                  
                  
                     În evaluările sale, Comisia a avut în vedere evoluțiile relevante ale cadrului de supraveghere și de reglementare de la adoptarea Deciziei de punere în aplicare (UE) 2016/2358 a Comisiei (3) și a luat în considerare sursele de informații disponibile, inclusiv evaluarea efectuată de Autoritatea Bancară Europeană, care a recomandat considerarea cadrelor de supraveghere și de reglementare aplicabile instituțiilor de credit din Argentina ca fiind echivalente cadrului juridic al Uniunii în sensul articolului 107 alineatul (4), al articolului 114 alineatul (7), al articolului 115 alineatul (4), al articolului 116 alineatul (5) și al articolului 142 alineatul (1) punctul 4 litera (b) din Regulamentul (UE) nr. 575/2013.
                  
               
                     (5)
                  
                  
                     Comisia a concluzionat că în Argentina există mecanisme de supraveghere și de reglementare care respectă o serie de standarde operaționale, organizatorice și de supraveghere care reflectă elementele esențiale ale mecanismelor Uniunii în materie de supraveghere și de reglementare aplicabile instituțiilor de credit. Prin urmare, este adecvat să se considere că cerințele de supraveghere și de reglementare aplicate instituțiilor de credit cu sediul în Argentina sunt cel puțin echivalente cerințelor aplicate în Uniune în sensul articolului 107 alineatul (4), articolului 114 alineatul (7), articolului 115 alineatul (4), articolului 116 alineatul (5) și articolului 142 alineatul (1) punctul 4 litera (b) din Regulamentul (UE) nr. 575/2013.
                  
               
                     (6)
                  
                  
                     Prin urmare, Decizia de punere în aplicare 2014/908/UE ar trebui modificată pentru a include Argentina în listele relevante de țări și teritorii terțe ale căror cerințe de supraveghere și de reglementare sunt considerate echivalente regimului din Uniune, în ceea ce privește tratamentul expunerilor menționate în Regulamentul (UE) nr. 575/2013.
                  
               
                     (7)
                  
                  
                     Listele țărilor și teritoriilor terțe considerate a fi echivalente în sensul dispozițiilor relevante din Regulamentul (UE) nr. 575/2013 nu sunt exhaustive. Comisia, cu sprijinul Autorității Bancare Europene, va continua să monitorizeze periodic evoluția mecanismelor de supraveghere și de reglementare ale țărilor și teritoriilor terțe în vederea actualizării, după caz și cel puțin o dată la 5 ani, a listelor de țări și teritorii terțe prevăzute în Decizia 2014/908/UE, ținând seama, în special, de evoluția constantă a mecanismelor de supraveghere și de reglementare, atât în Uniune, cât și la nivel mondial, și luând în considerare noile surse disponibile de informații relevante.
                  
               
                     (8)
                  
                  
                     Evaluarea periodică a cerințelor prudențiale și de supraveghere aplicate în țările și teritoriile terțe menționate în anexele la Decizia 2014/908/UE nu ar trebui să aducă atingere posibilității ca o evaluare specifică să fie realizată de către Comisie pentru o anumită țară terță sau un anumit teritoriu terț, în orice moment în afara evaluării generale, în cazul în care evoluții relevante impun reevaluarea de către Comisie a recunoașterii acordate prin Decizia 2014/908/UE. Reevaluarea respectivă ar putea duce la retragerea recunoașterii echivalenței.
                  
               
                     (9)
                  
                  
                     Măsurile prevăzute în prezenta decizie sunt conforme cu avizul Comitetului bancar european,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare 2014/908/UE se modifică după cum urmează:
            
                        1.
                     
                     
                        Anexa I se înlocuiește cu textul prevăzut în anexa I la prezenta decizie.
                     
                  
                        2.
                     
                     
                        Anexa IV se înlocuiește cu textul prevăzut în anexa II la prezenta decizie.
                     
                  
                        3.
                     
                     
                        Anexa V se înlocuiește cu textul prevăzut în anexa III la prezenta decizie.
                     
                  
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 29 martie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 176, 27.6.2013, p. 1.
         
            (2)  Decizia de punere în aplicare 2014/908/UE a Comisiei din 12 decembrie 2014 privind echivalența cerințelor de supraveghere și de reglementare din anumite țări și teritorii terțe în scopul tratării expunerilor în conformitate cu Regulamentul (UE) nr. 575/2013 al Parlamentului European și al Consiliului (JO L 359, 16.12.2014, p. 155).
         
            (3)  Decizia de punere în aplicare (UE) 2016/2358 a Comisiei din 20 decembrie 2016 de modificare a Deciziei de punere în aplicare 2014/908/UE în ceea ce privește listele țărilor și teritoriilor terțe ale căror cerințe de reglementare și de supraveghere sunt considerate echivalente în scopul tratării expunerilor în conformitate cu Regulamentul (UE) nr. 575/2013 al Parlamentului European și al Consiliului (JO L 348, 21.12.2016, p. 75).
      
      
         
            ANEXA I
            
               
                  
                     „ANEXA I
                     
                        Lista țărilor și teritoriilor terțe în sensul articolului 1 (instituții de credit)
                     
                     
                                 1.
                              
                              
                                 Argentina
                              
                           
                                 2.
                              
                              
                                 Australia
                              
                           
                                 3.
                              
                              
                                 Brazilia
                              
                           
                                 4.
                              
                              
                                 Canada
                              
                           
                                 5.
                              
                              
                                 China
                              
                           
                                 6.
                              
                              
                                 Insulele Feroe
                              
                           
                                 7.
                              
                              
                                 Groenlanda
                              
                           
                                 8.
                              
                              
                                 Guernsey
                              
                           
                                 9.
                              
                              
                                 Hong Kong
                              
                           
                                 10.
                              
                              
                                 India
                              
                           
                                 11.
                              
                              
                                 Insula Man
                              
                           
                                 12.
                              
                              
                                 Japonia
                              
                           
                                 13.
                              
                              
                                 Jersey
                              
                           
                                 14.
                              
                              
                                 Mexic
                              
                           
                                 15.
                              
                              
                                 Monaco
                              
                           
                                 16.
                              
                              
                                 Noua Zeelandă
                              
                           
                                 17.
                              
                              
                                 Arabia Saudită
                              
                           
                                 18.
                              
                              
                                 Singapore
                              
                           
                                 19.
                              
                              
                                 Africa de Sud
                              
                           
                                 20.
                              
                              
                                 Elveția
                              
                           
                                 21.
                              
                              
                                 Turcia
                              
                           
                                 22.
                              
                              
                                 SUA
                              
                           
               ”
         
      
      
         
            ANEXA II
            
               
                  
                     „ANEXA IV
                     
                        Lista țărilor și teritoriilor terțe în sensul articolului 4 (instituții de credit)
                     
                     
                                 1.
                              
                              
                                 Argentina
                              
                           
                                 2.
                              
                              
                                 Australia
                              
                           
                                 3.
                              
                              
                                 Brazilia
                              
                           
                                 4.
                              
                              
                                 Canada
                              
                           
                                 5.
                              
                              
                                 China
                              
                           
                                 6.
                              
                              
                                 Insulele Feroe
                              
                           
                                 7.
                              
                              
                                 Groenlanda
                              
                           
                                 8.
                              
                              
                                 Guernsey
                              
                           
                                 9.
                              
                              
                                 Hong Kong
                              
                           
                                 10.
                              
                              
                                 India
                              
                           
                                 11.
                              
                              
                                 Insula Man
                              
                           
                                 12.
                              
                              
                                 Japonia
                              
                           
                                 13.
                              
                              
                                 Jersey
                              
                           
                                 14.
                              
                              
                                 Mexic
                              
                           
                                 15.
                              
                              
                                 Monaco
                              
                           
                                 16.
                              
                              
                                 Noua Zeelandă
                              
                           
                                 17.
                              
                              
                                 Arabia Saudită
                              
                           
                                 18.
                              
                              
                                 Singapore
                              
                           
                                 19.
                              
                              
                                 Africa de Sud
                              
                           
                                 20.
                              
                              
                                 Elveția
                              
                           
                                 21.
                              
                              
                                 Turcia
                              
                           
                                 22.
                              
                              
                                 SUA
                              
                           
               ”
         
      
      
         
            ANEXA III
            
               
                  
                     „ANEXA V
                     
                        Lista țărilor și teritoriilor terțe în sensul articolului 5 (instituții de credit și firme de investiții)
                     
                     
                                 Instituții de credit:
                                 
                                             1.
                                          
                                          
                                             Argentina
                                          
                                       
                                             2.
                                          
                                          
                                             Australia
                                          
                                       
                                             3.
                                          
                                          
                                             Brazilia
                                          
                                       
                                             4.
                                          
                                          
                                             Canada
                                          
                                       
                                             5.
                                          
                                          
                                             China
                                          
                                       
                                             6.
                                          
                                          
                                             Insulele Feroe
                                          
                                       
                                             7.
                                          
                                          
                                             Groenlanda
                                          
                                       
                                             8.
                                          
                                          
                                             Guernsey
                                          
                                       
                                             9.
                                          
                                          
                                             Hong Kong
                                          
                                       
                                             10.
                                          
                                          
                                             India
                                          
                                       
                                             11.
                                          
                                          
                                             Insula Man
                                          
                                       
                                             12.
                                          
                                          
                                             Japonia
                                          
                                       
                                             13.
                                          
                                          
                                             Jersey
                                          
                                       
                                             14.
                                          
                                          
                                             Mexic
                                          
                                       
                                             15.
                                          
                                          
                                             Monaco
                                          
                                       
                                             16.
                                          
                                          
                                             Noua Zeelandă
                                          
                                       
                                             17.
                                          
                                          
                                             Arabia Saudită
                                          
                                       
                                             18.
                                          
                                          
                                             Singapore
                                          
                                       
                                             19.
                                          
                                          
                                             Africa de Sud
                                          
                                       
                                             20.
                                          
                                          
                                             Elveția
                                          
                                       
                                             21.
                                          
                                          
                                             Turcia
                                          
                                       
                                             22.
                                          
                                          
                                             SUA
                                          
                                       
                           
                                 Firme de investiții:
                                 
                                             1.
                                          
                                          
                                             Australia
                                          
                                       
                                             2.
                                          
                                          
                                             Brazilia
                                          
                                       
                                             3.
                                          
                                          
                                             Canada
                                          
                                       
                                             4.
                                          
                                          
                                             China
                                          
                                       
                                             5.
                                          
                                          
                                             Hong Kong
                                          
                                       
                                             6.
                                          
                                          
                                             Indonezia
                                          
                                       
                                             7.
                                          
                                          
                                             Japonia (numai operatorii din sectorul instrumentelor financiare de tip I)
                                          
                                       
                                             8.
                                          
                                          
                                             Mexic
                                          
                                       
                                             9.
                                          
                                          
                                             Coreea de Sud
                                          
                                       
                                             10.
                                          
                                          
                                             Arabia Saudită
                                          
                                       
                                             11.
                                          
                                          
                                             Singapore
                                          
                                       
                                             12.
                                          
                                          
                                             Africa de Sud
                                          
                                       
                                             13.
                                          
                                          
                                             SUA
                                          
                                       
                           
               ”